Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

UPDATE 21:32 Simona Halep - Kiki Bertens 4-6, 4-6. Simona Halep a pierdut a doua finală jucată în 2019. Simo a fost învinsă în ultimul act al turneului de la Madrid în fața lui Kiki Bertens. Totodată, Simona Halep a ratat șansa de a revenit pe primul loc WTA.

UPDATE 21:26 Simona Halep - Kiki Bertens 4-6, 4-5. Simona nu renunță la luptă. Câștigă pe propriul serviciu și rămâne în meci.

UPDATE 21:18 Simona Halep - Kiki Bertens 4-6, 3-5. Simona Halep a avut un ghinion teribil în acest game. La scorul de 30-15, Simona a luptat admirabil pentru punct, reușind să retuneze din poziții aproape imposibile. Bertens a trimis o minge ce era clar că ieșea în out, însă până să cada pe zgură a lovit-o pe Simona, care se afla în afara terenului. Astfel, conform regulamentului, punctul i-a fost acordat olandezei.

UPDATE 21:13 Simona Halep - Kiki Bertens 4-6, 3-4. Marea noastră campioană nu renunță la luptă și câștigă un game alb. "Simo" are de recuperat un break.

UPDATE 21:08 Simona Halep - Kiki Bertens 4-6, 2-4. Kiki Bertens se distanțează și are un avantaj de două game-uri.

UPDATE 21:02 Simona Halep - Kiki Bertens 4-6, 2-3. Simona Halep pierde din nou pe propriul serviciu.

UPDATE 20:57 Simona Halep - Kiki Bertens 4-6, 2-2. Simona Halep reușește break-ul și echilibrează finală. Luptă fantastică a Simonei Halep.

UPDATE 20:53 Simona Halep - Kiki Bertens 4-6, 1-2. Simona Halep reușește să pună capăt unei serii de 6 game-uri pierdute.

UPDATE 20:50 Simona Halep - Kiki Bertens 4-6, 0-2. Simo încă nu reușește să își ridice nivelul de joc.

UPDATE 20:45 Simona Halep - Kiki Bertens 4-6, 0-1. Simona Halep continuă să facă greșeli pe propriul serviciu. Olandeza a început cu break primul al doilea set.

UPDATE 20:41 Simona Halep - Kiki Bertens 4-6. Kiki Bertens câștigă primul set al finalei. Simona a pierdut de 3 ori pe propriul serviciu.

UPDATE 20:37 Simona Halep - Kiki Bertens 4-5. Simona a pierdut al treilea game consecutiv pe propriul serviciu. Bertens va servi pentru câștigarea primul set.

UPDATE 20:34 Simona Halep - Kiki Bertens 4-4. Primul game-ul câștigat pe propriul serviciu, după o serie de 4 break-uri consecutive.

UPDATE 20:31 Simona Halep - Kiki Bertens 4-3. Simona nu profită de avantajul obținut și cedează din nou pe propriul serviciu. Simona l-a chemat pe Daniel Dobre.

UPDATE 20:29 Simona Halep - Kiki Bertens 4-2. Simona reușește al doilea break al său în această finală.

UPDATE 20:25 Simona Halep - Kiki Bertens 3-2. Din păcate, Simona nu a reușit să profite de break-ul reușit și a cedat pe propriul serviciu. Început echilibrat de finală.

UPDATE 20:20 Simona Halep - Kiki Bertens 3-1. Simona a reușit primul break al finalei. Punctul câștigător a venit în urma unui retur de zile mari.

UPDATE 20:15 Simona Halep - Kiki Bertens 2-1. Simona câștigă din nou pe propriul serviciu, după ce a etalat un tenis de calitate. "Simo", care este mai determinată ca niciodată, a reușit un lung de linie de senzație, care a fost aplaudat la scenă deschisă de cei prezenți în tribune.

UPDATE 20:11 Simona Halep - Kiki Bertens 1-1. Olandeza a reușit să câștige game-ul pe propriul serviciu, deși a fost condusă de Simona Halep cu 30-15.

UPDATE 20:07 Simona Halep a câștigat primul game al finalei cu Kiki Bertens. Evoluție solidă a Simonei în startul finalei.

UPDATE 20:03 Simona Halep - Kiki Bertens, marea finală a turneului de la Madrid, a început. Servește Simona.

UPDATE 19:35 S-a terminat partida dintre Novak Djokovic - Dominic Thiem, scor 7-6, 7-6. Urmează marea finală dintre Simona Halep și Kiki Bertens, care va fi în direct pe Digi Sport 1.

Știrea inițială.

Simona Halep - Kiki Bertens LIVE VIDEO | A patra finală la Madrid

Simona Halep a pierdut primul set la ediţia din acest an a turneului de la Madrid, dar a încheiat entuziasmant semifinala cu Belinda Bencic, pe care a învins-o cu 6-2, 6-7, 6-0. Românca de 27 de ani a avansat astfel pentru a patra oară în carieră în ultimul act la Caja Magica.

Halep a pierdut finala din 2014, cu Maria Sharapova, dar a luat trofeul la următoarele două apariţii în ultimul act, în 2016 şi 2017. Cu un succes azi, jucătoarea noastră o va egala numărul de titluri pe Petra Kvitova, campioana de anul trecut. În 2018, cehoaica a învins-o chiar pe Kiki Bertens.

Simona Halep - Kiki Bertens LIVE VIDEO | Cifre excelente pe zgură pentru cele două finaliste

Simona Halep şi Kiki Bertens jucătoarele cu cele mai multe finale pe această suprafaţă, de la începutul lui 2016.

În ultimele patru sezoane, inclusiv cel actual, Halep şi Bertens sunt singurele jucătoare care au mai mult de trei apariţii în ultimul act la turneele pe zgură. Românca a jucat opt finale, în timp ce adversara sa a luptat de şapte ori pentru trofeu.

Simona Halep Madrid | Cine e Kiki Bertens

Antrenată de Raemon Sluiter, Kiki Bertens are 27 de ani şi se bazează pe un serviciu redutabil. În ciuda acestei arme, preferă zgura, specialiştii considerând-o printre jucătoarele care se adaptează cel mai bine la această suprafaţă.

Finalista de anul trecut de la Madrid are în palmares şi o semifinală la Roland Garros, în 2016. Atunci, a fost învinsă după o dispută extrem de echilibrată de Serena Williams, scor 7-6, 6-4.

Semifinalistă la Turneul Campioanelor din 2018, olandeza a strâns în carieră peste 7 milioane de dolari şi se află la apogeul carierei. La începutul lunii aprilie, ajunsese până pe locul 6 WTA (acum e pe 7). Fără set pierdut la Madrid, sportiva batavă va fi cu siguranţă o adversară grea pentru Simona Halep.

Kiki Bertens are în palmares nu mai puţin de 8 titluri WTA la simplu şi 10 la dublu.

Simona Halep o conduce pe Kiki Bertens cu 3-2 în meciurile directe

Simona Halep are avantaj minim, scor 3-2, în disputele cu Kiki Bertens, care s-a impus în ultimul "direct", finala de la Cincinnati, din 2018.

Bilanţul pe zgură este egal, 1-1. Victoria sportivei din Olanda a fost obţinută însă în 2012, când Simona Halep nu devenise încă o jucătoare de top.

Simona Halep - Kiki Bertens LIVE VIDEO | Ce spun cele două finaliste

"Kiki a jucat finală anul trecut aici, are încredere, îi place. A făcut rezultate bune în ultima perioadă, are încredere mare. Este o jucătoare extraordinară, aşa că trebuie să îmi văd de treabă, să mă concentrez pe mine şi pe jocul meu", a declarat Simona Halep, în exclusivitate pentru Digi Sport.

"Am jucat contra lui Halep de mai multe ori, sigur va fi un duel încrâncenat, dar sunt pregătită, mai am de dat un ultim asalt. Sper să fie anul meu la Madrid, am progresat față de anul trecut", a spus Kiki Bertens.

Marea finală de la Madrid, Simona Halep - Kiki Bertens, e ÎN DIRECT la Digi Sport 1 sâmbătă, de la 19:30, şi LIVE VIDEO&TEXT pe digisport.ro şi m.digisport.ro.

Etichete:

,

,

,

,